Aarne Ahi

Aarne Ahi (sündinud 11. septembril 1943 Tartus) on eesti animaator ja animafilmirežissöör.

 Lapsepõlv 
Aarne Ahi lapsepõlv möödus Otepääl. Kooliteed alustas ta Antsla internaatkoolis, kuid Tallinna kolinult alustas uuesti esimesest klassist. 1963. aastal lõpetas ta Tallinna 20. Keskkooli. 

Töö
Pärast kooli töötas Ahi Tallinnfilmi valgustajana ja sai kohapeal vajaliku väljaõppe. Järgnes kolm aastat sõjaväeteenistust. 1967. aastast töötas ta Tallinnfilmi nukufilmi osakonnas nukujuhina.Anima tsoon: Kalju Kivi, Kaarel Kurismaa, Aarne Ahi Tema põhiline mentor ja õpetaja oli Heino Pars. 

1975. aastal sai ta Tallinnfilmi nukufilmi koondisse režissööriks. Iseseisvat režissööritööd alustas ta filmiga “Lapsehoidjad”, mille stsenaariumi kirjutas ta ise Heljo Mändi luuletuse põhjal. “Etüüde eesti multifilmidest ja nende loojatest” Sergei Assenin, Tallinn “Perioodika” 1986

Enda filmidest meenub talle eriliselt “Magus planeet”, kus võtete käigus tuli minna prügimäele. Nähtu oli kole, kuid vapustav, näiteks sealsed elanikud ja sorteerijad. 

Eesti taasiseseisvumise aegu töötas Ahi endiselt Nukufilmis, kuid hakkas dekoraatorina tööd tegema ka Soome filmides. 

Ta on osalenud üle 150 filmi tegemisel ja teinud ise kümmekond filmi.

Isiklikku
Aarne Ahi ema Laine suri 1950. aasta alguses. Isa Nikolai oli Saksa sõjaväes ning põgenik elu lõpuni. Tal on ka kaks aastat vanem õde Tuuli.

Aarne Ahi on abielus, neil on tütred Annely, kes mängis lapsena ka Elbert Tuganovi filmis "Õed", ja Killu.

Filmid
 Aasta  Filmi pealkiri  Amet 1967  "Vanapagan sulast kauplemas"  animaator 1967  "Kurepoeg"  animaator 1968  "Operaator Kõps kiviriigis"  animaator 1968  "Hammasratas"  animaator 1968  "Ahvipoeg Fips"  animaator 1969  "Uhti, uhti uhkesti..."  animaator 1969  "Lindude ja loomade sõda"  animaator 1969  "Eesel, heeringas ja nõialuud"  animaator 1970  "Mis? Kes? Kus?"  animaator 1970  "Lumeveski"  animaator 1970  "Aatomik ja jõmmid"  animaator 1970  "Aatomik"  animaator 1971  "Putukate suvemängud"  animaator 1971  "Mardileib"  animaator 1971  "Jalakäijad"  animaator 1972  "Nael I"  animaator 1972  "Krõll"  animaator 1973  "Veealused"  animaator 1973  "Uued sõbrad"  kunstniku assistent 1973  "Pallid"  animaator 1975  "Laulud kevadele"  animaator 1975  "Lapsehoidjad"  režissöör, stsenarist 1975  "Inspiratsioon"  kunstnik-multiplikaator 1977  "Suveniir"  animaator 1977  "Savitüki lugu"  animaator 1977  "Liigub? Liigub!"  režissöör 1977  "Kunksmoor"  animaator 1978  "Linalakk ja Rosalind"  režissöör, stsenarist, animaator 1978  "Kunksmoor ja kapten Trumm"  animaator 1978  "Köpeniki kapten"  animaator 1979  "Kui mehed laulavad"  animaator 1980  "Välek Vibulane"  animaator 1980  "Karsumm"  režissöör, stsenarist 1981  "Paberileht"  kunstnik-multiplikaator 1981  "Õunkimmel"  kunstnik-multiplikaator 1981  "Nael II"  animaator 1982  "Vahva rätsep"  animaator 1982  "Une-Mati lood VII - Kolm soovi"  animaator 1982  "Pagar ja korstnapühkija"  animaator 1982  "Oinas ja roos"  animaator 1983  "Tuvitädi"  animaator 1983  "Sõlm"  animaator 1983  "Meemeistrite linn"  animaator 1984  "Võidusõit"  animaator, kunstnik-multiplikaator 1984  "Tähemõrsja"  kunstnik-multiplikaator 1984  "Naerupall"  animaator 1984  "Imeline nääriöö"  animaator 1985  "Vägev vähk ja ahne naine"  režissöör, stsenarist, kunstnik-multiplikaator 1985  "Seitse kuradit"  kunstnik-multiplikaator 1985  "Klaasikillumäng"  animaator, kunstnik-multiplikaator 1986  "Elujõgi"  kunstnik-multiplikaator 1987  "Magus planeet"  režissöör 1988  "Linnupüüdja"  režissöör 1990  "Surmamõrsjad"  animaator 1991  "Kingikratt"  režissöör 1993  "Meistritükk"  animaator 1994  "Jõulukalender"  animaator 1995  "Ma olen väsinud vihkamast "  abitööline, tootmisassistent, autojuht 1995  "Kirjad idast "  abitööline 1996  "Keegi veel"  animaator 2000  "Lunastus"  dekoraator 2000  "Armas tuss 50 aastat hiljem"  ehitaja 2003  "Somnambuul"  ehitaja 2003  "Miriami Jõulupäkapikk"  nukkude- ja dekoratsioonide valmistaja


Viited

Kategooria:Eesti animaatorid
Kategooria:Eesti filmilavastajad
Kategooria:Sündinud 1943